RO Jurnalul Oficial al Uniunii Europene C 283/7

Informații comunicate de statele membre privind ajutoarele de stat acordate în conformitate cu Regulamentul (CE) nr. 1857/2006 al Comisiei privind aplicarea articolelor 87 și 88 din tratat ajutoarelor de stat pentru întreprinderile mici și mijlocii care își desfășoară activitatea în domeniul producției de produse agricole și de modificare a Regulamentului (CE) nr. 70/2001

(2008/C 283/04)

Ajutor nr.: XA 268/08

Stat membru: Regatul Unit

Regiunea: Northern Ireland

Denumirea sistemului de ajutoare sau denumirea întreprinderii care beneficiază de ajutorul individual: The New Entrants Scheme for Young Farmers

Temeiul juridic: Financial Assistance for Young Farmers (Northern Ireland) Order 2004 (SI 2004/3080 (NI 21), the Financial Assistance for Young Farmers Scheme Order (Northern Ireland) 2005 (SR 2005/69), the Financial Assistance for Young Farmers Scheme (Amendment) Order (Northern Ireland) 2005 (SR 2005/540) and the Financial Assistance for Young Farmers Scheme (Amendment) Order (Northern Ireland) 2008 (SR 2008/186)

Cheltuielile anuale prevăzute în cadrul sistemului de ajutoare sau valoarea totală a ajutorului individual acordat întreprinderii:

Noi participanți la sistem Total participanți Valoarea medie totală a rambursărilor împrumutului Valoarea medie anuală a rambursărilor împrumutului per solicitant Total 2008/2009 95 95 15 994 3 199 0 (1) 2009/2010 0 95 15 994 3 199 303 905 2010/2011 0 95 15 994 3 199 303 905 2011/2012 0 95 15 994 3 199 303 905 2012/2013 0 95 15 994 3 199 303 905 2013/2014 0 95 15 994 3 199 303 905 Valoarea totală a ajutorului de plătit este de 1,6 milioane GBP.

Intensitatea maximă a ajutoarelor: Sistemul dă dreptul la o subvenționare a dobânzii la împrumuturile contractate de tinerii fermieri. Valoarea maximă disponibilă a ajutorului este de 17 000 GBP pe o perioadă de 5 ani. Rata dobânzii pentru care se acordă subvenția are un plafon de 3,5 % peste rata de bază practicată de Banca Angliei (cu aproximativ 2,5 % mai mare decât rata de bază practicată de instituțiile locale de credit). Solicitanții care contractează împrumuturi cu o rată a dobânzii superioară trebuie să plătească diferența

Data punerii în aplicare: Sistemul de ajutoare intră în vigoare la data de 1 august 2008

Durata sistemului de ajutoare sau a ajutorului individual: Plata dobânzilor subvenționate se poate face pe o durată maximă de 5 ani, iar plățile finale către majoritatea participanților la sistem trebuie efectuate până la 31 martie 2014. Cu toate acestea, având în vedere că sistemul permite solicitanților să efectueze retrageri dintr-un împrumut până la 31 iulie 2010, este posibil ca unele plăți să fie efectuate în anul financiar 2015/2016. Nu există nicio restricție cu privire la valoarea sau durata împrumutului, dar nu vor mai fi acceptați noi participanți în cadrul sistemului după data de 27 februarie 2009 sau înainte de aceasta în cazul în care au fost angajate toate fondurile disponibile

Obiectivul ajutorului: Dezvoltare sectorială. În conformitate cu articolul 7 din Regulamentul (CE) nr. 1857/2006, ajutorul constă în subvenționarea dobânzii la împrumuturile destinate să acopere costurile de instalare a tinerilor fermieri cu vârsta mai mică de 40 de ani care se instalează ca titulari de exploatații pentru prima dată. Se vor promova astfel investiții agricole suplimentare, care vor genera noi activități sau vor reprezenta o valoare adăugată pentru agricultura din Irlanda de Nord

Sectorul (sectoarele) în cauză: Sistemul de ajutoare se aplică tinerilor fermieri care vor desfășura mai ales activități de producție, deși prelucrarea și comercializarea ar putea reprezenta, de asemenea, o parte din activitățile exploatației agricole. Sistemul se aplică tuturor tipurilor de producție.

Acest sistem de ajutoare se aplică doar întreprinderilor mici și mijlocii (IMM) menționate la articolul 2 alineatul (5) din Regulamentul (CE) nr. 1857/2006

Denumirea și adresa autorității care acordă ajutorul: Organismul responsabil de sistem este:

Department of Agriculture and Rural Development

Dundonald House

Upper Newtownards Road

Belfast BT4 3SB

United Kingdom

Organizația care gestionează sistemul este:

Department of Agriculture and Rural Development

Dundonald House

Upper Newtownards Road

Belfast BT4 3SB

United Kingdom

Adresa web: http://www.dardni.gov.uk/financial_assistance_for_young_farmers_scheme_in_northern_ireland.doc

Alte informații: Informații suplimentare mai detaliate privind criteriile de eligibilitate și normele care reglementează sistemul de ajutoare sunt disponibile la adresele web menționate anterior. Prin acest sistem se extinde durata unui sistem deja existent, XA 123/07, însă cheltuielile cumulative nu vor depăși nivelul prevăzut inițial. Cu excepția acestui aspect, sistemul rămâne neschimbat. La intrarea în vigoare a acestui sistem de ajutoare, XA 123/07 nu va mai accepta cereri noi.

Semnat și datat în numele Department for Environment, Food and Rural Affairs (Ministerul Mediului, Alimentației și Afacerilor Rurale — Autoritatea competentă din Regatul Unit)

Mr Neil Marr

UK Agricultural State Aid Adviser

DEFRA

Area 5D, 9 Millbank

C/o Nobel House

17 Smith Square

Westminster

London SW1P 3JR

United Kingdom

Ajutor nr.: XA 291/08

Stat membru: Republica Cipru

Regiunea: Nu se aplică

Denumirea sistemului de ajutoare sau denumirea întreprinderii care beneficiază de ajutorul individual: Σχέδιο Αγροτικής Πολιτικής της Αρχής Ηλεκτρισμού Κύπρου

Temeiul juridic: Οι περί Αναπτύξεως Ηλεκτρισμού (Τροποποιητικοί) Κανονισμοί του 2008

Cheltuielile anuale prevăzute în cadrul sistemului de ajutoare sau valoarea totală a ajutorului individual acordat întreprinderii: Creditele disponibile pentru anul 2008 se ridică la 3 417 203 EUR. În următorii ani, cheltuielile de funcționare a planului vor fi acoperite prin credite disponibile din bugetul Autorității pentru energie electrică din Cipru

Intensitatea maximă a ajutoarelor: 60 % [pentru tinerii fermieri, în sensul articolului 2 alineatul (11) din Regulamentul (CE) nr. 1857/2006, care își desfășoară activitatea și/sau trăiesc în zone defavorizate, atunci când investițiile sunt realizate în termen de cinci ani de la data instalării lor]

Data punerii în aplicare:

Durata sistemului de ajutoare sau a ajutorului individual: Până la 31 decembrie 2013

Obiectivul ajutorului: Furnizarea de energie electrică fermelor producătoare de produse agricole primare care fac parte din unitate, de exemplu crescătorii de animale, depozite agricole, pompe de apă, grajduri pentru animale și păsări, instalații de tratare a apei și a deșeurilor, stații de epurare biologică și prese [articolul 4 din Regulamentul (CE) nr. 1857/2006]

Sectorul (sectoarele) în cauză: Toate sectoarele agricole și de creștere a animalelor implicate în producția primară de produse agricole

Denumirea și adresa autorității care acordă ajutorul:

Aρχή Ηλεκτρισμού Κύπρου Αμφιπόλεως 11 Στρόβολος, Τ.Θ. 24506 CY-1399 Λευκωσία, Κύπρος

Adresa web: www.moa.gov.cy/da

Informații suplimentare: Participanții la plan vor fi selectați pe baza criteriilor obiective stabilite în respectivul plan

Ajutor nr.: XA 305/08

Stat membru: Spania

Regiunea: Comunidad Valenciana

Denumirea întreprinderii care beneficiază de ajutorul individual: Universidad Cardenal Herrera-CEU

Temeiul juridic: Resolución de la Consellera de Agricultura Pesca y Alimentación, que concede la subvención basada en una línea nominativa descrita en la ley 15/2007 de presupuestos de la Generalitat

Cheltuielile anuale prevăzute: 60 000 EUR în cursul anului 2008

Intensitatea maximă a ajutoarelor: 100 %

Data punerii în aplicare: Începând cu data publicării numărului de înregistrare al cererii de exceptare pe site-ul web al Direcției Generale Agricultură și Dezvoltare Rurală a Comisiei

Durata ajutorului individual: Anul 2008

Obiectivul ajutorului: Proiect de asistență tehnică pentru educarea și formarea crescătorilor de animale și a lucrătorilor direct implicați în sectorul creșterii animalelor pentru exercițiul financiar 2008.

Se consideră eligibile cheltuielile de organizare a programului de formare, cheltuielile de călătorie și diurnele participanților, costul închirierii spațiilor, costurile publicațiilor, costurile aferente măsurilor de diseminare a cunoștințelor științifice, cu condiția ca nicio societate sau marcă comercială să nu fie menționată.

Costurile eligibile acoperite de ajutor sunt cele prevăzute la articolul 15 (Acordarea de asistență tehnică în sectorul agricol) din Regulamentul (CE) nr. 1857/2006

Sectoarele economice în cauză: Crescătorii de animale și lucrătorii direct implicați în sectorul creșterii animalelor

Denumirea și adresa autorității care acordă ajutorul:

Conselleria de Agricultura, Pesca y Alimentación Amadeo de Saboya, 2 E-46010 Valencia

Alte informații: —

Adresa web: http://www.agricultura.gva.es/especiales/ayudas_agrarias/pdf/UCH_CEU_2008 %20.pdf

Valencia, 18 iulie 2008

Directorul general pentru Producție Agricolă

Laura PEÑARROYA FABREGAT

(1) Ajutorul fiind plătit anual la termenul scadent, nu vor exista rambursări în anul 1.